

PROJEKTS uz 26.10.2023.

IKSS 04.10.2023.

domē: 26.10.2023.

sagatavotājs un ziņotājs: Ivanda Jakovele

 LĒMUMS

Ādažos, Ādažu novadā

2023. gada 26.oktobrī **Nr.**«DOKREGNUMURS»

**Par Eiropas Savienības Erasmus+ programmas projekta “Nacionālie koordinatori Eiropas programmas ieviešanai Latvijas pieaugušo izglītībā” īstenošanu**

Ādažu novada pašvaldības dome izskatīja Latvijas Republikas Izglītības un zinātnes ministrijas (turpmāk – Pasūtītājs), reģ. Nr. 90000022399, Eiropas Savienības Erasmus+ programmas piedāvājumu realizēt projektu “Nacionālie koordinatori Eiropas programmas ieviešanai Latvijas pieaugušo izglītībā” (projekta numurs Nr. 101051304-NCLV-ERASMUS-EDU-2021-AL-AGENDA-IBA) (turpmāk – Projekts) par pilotēšanu Projektā izstrādātām neformālās izglītības programmām:

1. “Digitālo pakalpojumu izmantošana ikdienas dzīves situāciju risināšanā” 7 (septiņi) moduļi – 1 (viens) modulis ilgst 3 (trīs) astronomiskās stundas, kopā 21 (divdesmit viena) stunda.

Programmas mērķa grupas −pieaugušie ar zemu mācīšanās pieredzi un trūkstošām digitālajām prasmēm (atbilstoši Eiropas Komisijas ieteikumu “DigComp 2.2.: Digitālās kompetences ietvars pilsoņiem - ar jauniem zināšanu, prasmju un attieksmju piemēriem” 1. – 3. līmenis) – spējām un vajadzībām.

1. “Manu personīgo finanšu plānošana” 6 (seši) moduļi, programmas apjoms ir 21 (divdesmit viena) stunda.

Programmas mērķa grupas − pieaugušie ar zemu mācīšanās pieredzi un trūkstošām finansiālajām prasmēm atbilstoši Eiropas Savienības/OECD−INFE ieteikumiem “Finansiālās kompetences ietvars pieaugušajiem Eiropas Savienības iedzīvotājiem 1.−3. līmenim”.

Projekta īstenošana pilnveidos iedzīvotāju profesionālās kompetences, iegūtās zināšanas spēs pielietot praksē, kā arī motivēs arī turpmāk piedalīties kursos un apmācībās.

Projekta īstenošana neradīs finansiālu slogu pašvaldības budžetam, jo ne vēlāk kā 15 (piecpadsmit) dienu laikā pēc Projektā abu minēto programmu īstenošanas, kuru termiņš ir līdz 2023.gada 8. decembrim, Pasūtītājs apņemas veikt atlīdzību Pašvaldībai u EUR 998, 00 (deviņi simti deviņdesmit astoņi euro un 00 centi), jeb par katru programmu EUR 499,00 (četri simti deviņdesmit deviņi eiro 00 centi) apmērā .

Projekts atbilst Ādažu novada Attīstības programmas vidējā termiņa prioritātēm:

* “VTP8 Pieejama un daudzpusīga izglītība” (rīcības virziena “RV8.4: Mūžizglītības, neformālās un tālākizglītības sekmēšana” uzdevuma “U8.4.2: Veicināt pieaugušo izglītību” pasākums “Ā8.4.2.2. Tālākizglītības pieprasījuma noskaidrošana un tālākizglītības plānošana novada iedzīvotājiem”),
* “VTP14: Attīstīta sadarbība ar citām pašvaldībām, iestādēm un organizācijām” (rīcības virziena “RV14.1: Sadarbības veicināšana ar citām pašvaldībām, iestādēm un organizācijām” uzdevumam “U14.1.10: Īstenot sadarbību ar citām iestādēm”).

Pamatojoties uz Pašvaldību likuma 4. panta pirmās daļas 4. punktu, 5. panta pirmo daļu un Valsts pārvaldes iekārtas likuma 54. panta piekto daļu, kā arī domes Izglītības, kultūras, sporta un sociālās komitejas 04.10.2023. atzinumu, Ādažu novada pašvaldības dome

**NOLEMJ:**

1. Atbalstīt Ādažu pašvaldības dalībuEiropas Savienības Erasmus+ programmas projektā “Nacionālie koordinatori Eiropas programmas ieviešanai Latvijas pieaugušo izglītībā”.
2. Pašvaldības izpilddirektoram parakstīt Izglītības un zinātnes ministrijas sagatavoto līgumu.
3. Pašvaldības Centrālās pārvaldes Izglītības un jaunatnes nodaļas izglītības speciālistu Ivandu Jakoveli nodrošināt projekta vadību, gala atskaites sagatavošanu un iesniegšanu finansētājam.
4. Papildināt Attīstības programmas (2021-2027) Rīcības plāna uzdevumu “U14.1.10: Īstenot sadarbību ar citām iestādēm” ar jaunu pasākumu “Ā14.1.10.14. Erasmus+ programmas projekta “Nacionālie koordinatori Eiropas programmas ieviešanai Latvijas pieaugušo izglītībā” īstenošana” (atbildīgais – Izglītības un jaunatnes nodaļa; izpildes termiņš 2023; Finanšu resursi – ES finansējums; Iznākuma rādītāji – Ādažu novadā tiek īstenots Izglītības un zinātnes ministrijas Eiropas Savienības Erasmus+ programmas piedāvājumu realizēt projektu “Nacionālie koordinatori Eiropas programmas ieviešanai Latvijas pieaugušo izglītībā” (projekta numurs Nr. 101051304-NCLV-ERASMUS-EDU-2021-AL-AGENDA-IBA) par pilotēšanu Projektā izstrādātām neformālās izglītības programmām: 1) “Digitālo pakalpojumu izmantošana ikdienas dzīves situāciju risināšanā” 7 (septiņi) moduļi, 2) “Manu personīgo finanšu plānošana” 6 (seši) moduļi. Projekta īstenošana pilnveidos iedzīvotāju profesionālās kompetences, iegūtās zināšanas spēs pielietot praksē, kā arī motivēs arī turpmāk piedalīties kursos un apmācībās.),

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesniedzējai – 1 eks.

IJN, APN - @